CELEX: 32005R1916
Language: hu
Date: 2005-11-24 00:00:00
Title: A Bizottság 1916/2005/EK rendelete ( 2005. november 24. ) a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet II. mellékletének módosításáról

25.11.2005   
            
            
               HU
            
            
               Az Európai Unió Hivatalos Lapja
            
            
               L 307/10
            
         
      A BIZOTTSÁG 1916/2005/EK RENDELETE
   
   (2005. november 24.)
   a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet II. mellékletének módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre (1) és különösen annak 13. cikke második francia bekezdésére,
   mivel:
   
               (1)
            
            
               A 2092/91/EGK rendelet II. melléklete engedélyezi a 2005. december 31-ével záruló átmeneti időszak alatt a szintetikus A, D és E vitamin felhasználását kérődző állatok takarmányozásában.
            
         
               (2)
            
            
               Mivel az éghajlatra és a rendelkezésre álló takarmányforrásokra tekintettel várható, hogy az ökológiai gazdálkodásban tartott kérődzők esetében a nélkülözhetetlen A, D és E vitaminokhoz a takarmányadagokon keresztül történő hozzájutásban, továbbra is fennmaradnak a meglévő regionális különbségek, az ilyen szintetikus vitaminok felhasználását a kérődzők esetében az említett időpont után is engedélyezni kell.
            
         
               (3)
            
            
               A 2092/91/EGK rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a 2092/91/EGK rendelet 14. cikke által létrehozott bizottság véleményével,
            
         ELFOGADTA EZT A RENDELETET:
   1. cikk
   A 2092/91/EGK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. november 24-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 198., 1991.7.22., 1. o. A legutóbb az 1567/2005/EK rendelettel (HL L 252., 2005.9.28., 1. o.) módosított rendelet.
   
      MELLÉKLET
      A 2092/91/EGK rendelet II. mellékletének D. részében az 1.2. pont helyébe a következő szöveg lép:
      
         
                     „1.2.
                  
                  
                     Vitaminok, provitaminok és hasonló hatású, kémiailag egyértelműen azonosítható anyagok. Csak a következő anyagok tartoznak ebbe a kategóriába:
                     Az 1831/2003/EK európai parlamenti és tanácsi rendelettel (1) engedélyezett vitaminok.
                     
                                 —
                              
                              
                                 a takarmányokban természetesen előforduló nyersanyagokból származó vitaminok,
                              
                           
                                 —
                              
                              
                                 a természetes vitaminokkal azonos szintetikus vitaminok együregű gyomrú állatok számára,
                              
                           
                                 —
                              
                              
                                 a tagállam illetékes hatósága előzetes engedélyével a természetes vitaminokkal azonos szintetikus A, D és E vitaminok kérődzők számára.
                              
                           
               
      
         (1)  HL L 268., 2003.10.18., 29. o.”